പൊട്ടാസ്യം പെർമാംഗനേറ്റ്

ഒരു അകാർബണിക രാസ സംയുക്തമാണ് പൊട്ടാസ്യം പെർമാംഗനേറ്റ് (Potassium permanganate). വ്രണം, ഡെർമറ്റൈറ്റിസ്  എന്നിവയുടെ ചികിത്സയിൽ ഇത് ഔഷധമായി ഉപയോഗിക്കുന്നു. KMnO4 എന്ന തന്മാത്രാ സൂത്രമുള്ള ഈ സംയുക്തം ഒരു ശക്തിയേറിയ ഓക്സിഡൈസിംഗ് ഏജൻറ് ആണ്. ഇത് K+,  അയോണുകൾ ഉണ്ടാക്കുന്നു. ജലത്തിൽ നന്നായി ലയിക്കുകയും  ലായനിക്ക് പിങ്ക് നിറം നൽകുകയും ചെയ്യുന്നുBurriel, F.; Lucena, F.; Arribas, S. and Hernández, J. (1985), Química Analítica Cualitativa, p. 688, . ഇതിൽ മാംഗനീസ് +7 ഓക്സീകരണാവസ്ഥയിലാണ് ഉള്ളത്. 
അപകടസാധ്യത
പൊട്ടാസ്യം പെർമാംഗനേറ്റ് ദഹനപഥത്തിലെത്തുന്നത് വിഷകരവും മരണത്തിന് പോലും കാരണമാകുന്നതുമാണ്.  മനംപിരട്ടൽ, ഛർദ്ദി, ശ്വാസതടസ്സം എന്നിവയാണ് ലക്ഷണങ്ങൾ. ഇതിന്റെ വിഷബാധയ്ക്ക് ചികിത്സ അത്ര ഫലപ്രദമല്ല എന്നതിനാൽ, വളരെ ശ്രദ്ധയോടെ കൈകാര്യം ചെയ്യേണ്ടുന്ന ഒരു രാസ പദാർത്ഥമാണ് പൊട്ടാസ്യം പെർമാംഗനേറ്റ് .

ഉപയോഗങ്ങൾ

പൊട്ടാസ്യം പെർമാംഗനേറ്റിന്റെ ഓക്സീകരണ സ്വഭാവത്തെ അടിസ്ഥാനമാക്കിയാണ് അതിന്റെ പ്രധാന ഉപയോഗങ്ങൾ. വിഘടിക്കുമ്പോൾ വിഷകരമായ ഉപോൽപന്നങ്ങളെ സൃഷ്ടിക്കാത്തതിനാൽ, പല മേഖലകളിലും ഇത് പ്രയോഗിക്കുന്നു..
ചികിത്സയിലെ ഉപയോഗം
ത്വക്കിനെ ബാധിക്കുന്ന രോഗങ്ങളെ നിയന്ത്രിക്കുന്നതിൽ പൊട്ടാസ്യം പെർമാംഗനേറ്റ് വ്യാപകമായി പ്രയോജനപ്പെടുന്നു. കാലുകളെ ബാധിക്കുന്ന ഫംഗസ് ബാധ, മുറിവുകൾ, ഡെർമറ്റൈറ്റിസ് എന്നിവയെക്കെല്ലാം ഇതുപയോഗിക്കുന്നു . ലോകാരോഗ്യസംഘടനയുടെ അടിസ്ഥാന മരുന്നുകളുടെ മാതൃകാ പട്ടികയിൽ പൊട്ടാസ്യം പെർമാഗനേറ്റ് ഉൾപ്പെടുന്നു.

ജലശുദ്ധീകരണം
ജലശുദ്ധീകരണത്തിന്  പൊട്ടാസ്യം പെർമാംഗനേറ്റ് ഉപയോഗിക്കുന്നു. ജലത്തിലെ ഇരുമ്പ് അംശം നീക്കുന്നതിനും ഹൈഡ്രജൻ സൾഫൈഡ് മൂലമുണ്ടാകുന്ന ചീമുട്ടയുടെ ഗന്ധം ഒഴിവാക്കുന്നതിനും പ്രയോജനപ്പെടുത്തുന്നു. കുടിവെള്ളം അണുവിമുക്തമാക്കുന്നതിന് വളരെക്കാലം മുമ്പ് മുതൽക്കുതന്നെ പൊട്ടാസ്യം പെർമാംഗനേറ്റ് ഉപയോഗിച്ചുവരുന്നുണ്ട് Downey, Robyn and Barrington, Mike (28 February 2005) "Red faces over pink water", The Northern Advocate.,,EPA Guidance Manual Alternative Disinfectants and Oxidants . epa.gov

കാർബണിക സംയുക്തങ്ങളുടെ നിർമ്മാണം
KMnO4 കാർബണിക സംയുക്തങ്ങളുടെ നിർമ്മാണത്തിൽ ഉപയോഗിക്കുന്നു. അസ്കോർബിക് ആസിഡ്, ക്ലോറാംഫെനിക്കോൾ, സാക്കറിൻ, ഐസോനിക്കോട്ടിനിക് ആസിഡ്, പൈറാസിനോയിക് ആസിഡ് എന്നിവയുടെ നിർമ്മാണത്തിന് ഉപയോഗിക്കുന്നു.

ജർമ്മൻ രസതന്ത്രജ്ഞനായ അഡോൾഫ് വോൺ ബെയറുടെ സംഭാവനകളെ ഓർമ്മിക്കുന്നതിന്  KMnO4 ബെയേർസ് റിയേജന്റ്  എന്ന പേരിലറിയപ്പെടുന്നു. പൊട്ടാസ്യം പെർമാഗനേറ്റിന്റെ ഒരു ഒരു ആൽക്കലൈൻ ലായനിയാണിത്. ദ്വിബന്ധനമുള്ളതും ത്രിബന്ധനമുള്ളതുമായ (-C=C- , -C≡C-) സംയുക്തങ്ങളുമായി പ്രതിപ്രവർത്തിക്കുമ്പോൾ പിങ്ക് നിറം തവിട്ട് ആയി മാറുന്നു .

പഴങ്ങളുടെ സംരക്ഷണം
പഴങ്ങൾ കേടുകൂടാതെ കുറെനാൾ സൂക്ഷിക്കാൻ പെർമാംഗനേറ്റ് സഹായിക്കുന്നു 
സർവൈവൽ കിറ്റ്
അവശ്യഘട്ടങ്ങളിലേക്കായി സർവൈവൽ കിറ്റ് തയ്യാറാക്കുമ്പോൾ അതിലെ ഒരു ഘടകമാണ് പൊട്ടാസ്യം പെർമാംഗനേറ്റ് . തീയുണ്ടാക്കുന്നതിന് ഇത് പ്രയോജനപ്പെടുത്തുന്നു  ഗ്ലിസറോൾ ചേർത്ത് പൊട്ടാസ്യം പെർമാംഗനേറ്റ്  പ്രവർത്തിക്കുമ്പോൾ താപമോചക പ്രവർത്തനം ആയതിനാൽ  തീയുണ്ടാകുന്നു.  മഞ്ഞിൽ അകപ്പെടുന്ന ഘട്ടത്തിൽ അപകട സിഗ്നൽ നൽകാനും ഇത് പ്രയോജനപ്പെടുത്തുന്നു.
മറ്റ് ഉപയോഗങ്ങൾ
ചലച്ചിത്ര ചിത്രീകരണ സെറ്റ് തയ്യാറാക്കുന്നതിന്  പൊട്ടാസ്യം പെർമാംഗനേറ്റ്  ഉപയോഗിക്കാറുണ്ട്. പഴമയുള്ള രംഗങ്ങൾക്കാവശ്യമായ വസ്ത്രങ്ങളും മറ്റും തയ്യാറാക്കാൻ തുണി, മരം, ഗ്ലാസ്സ്, കയർ തുടങ്ങിയവയിൽ MnO2 പ്രയോജനപ്പെടുത്തുന്നു  .

ചരിത്രം

നിർമ്മാണം
വ്യവസായികമായി പൊട്ടാസ്യം പെർമാംഗനേറ്റ് നിർമ്മിക്കുന്നത് 
മാംഗനീസ് ഡയോക്‌സൈഡ് ഉപയോഗിച്ചാണ്. The MnO2  പൊട്ടാസ്യം ഹൈഡ്രോക്സൈഡുമായി ചേർത്താണ് ഇത് ചെയ്യുന്നത്.

അവലംബം

വർഗ്ഗം:രാസസം‌യുക്തങ്ങൾ
വർഗ്ഗം:പൊട്ടാസ്യം സംയുക്തങ്ങൾ
വർഗ്ഗം:ഔഷധങ്ങൾ